20.2.2007 Den Europæiske Unions Tidende L 51/7 KOMMISSIONENS FORORDNING (EF) Nr. 162/2007 af 19. februar 2007 om ændring af Europa-Parlamentets og Rådets forordning (EF) nr. 2003/2003 om gødninger med henblik på tilpasning af bilag I og IV til den tekniske udvikling (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 2003/2003 af 13. oktober 2003 om gødninger (!), særlig artikel 31, stk. 3, og ud fra følgende betragtninger: (1) — I punkt E i bilag I til forordning (EF) nr. 2003/2003 findes en liste over de typer af uorganiske mikronærings- stofgødninger, som må betegnes »EF-gødning« i henhold til artikel 3 i forordningen. Listen omfatter en række gødninger, hvor mikronæringsstoffet er kemisk bundet til en chelatdanner. En liste over tilladte chelatdannere findes i tabel E.3.1 i bilag I. (2) — Specifikationen af gødningstypen, hvor det chelaterede mikronæringsstof er jern, åbner mulighed for anvendelse af enten én tilladt chelatdanner eller af en blanding af dem, forudsat at den chelaterede brøkdel kan kvantifi- ceres ved den metode, der er beskrevet i den europæiske standard EN 13366, og de enkelte chelatdannere i blan- dingen kan identificeres og kvantificeres individuelt ved EN 13368. (3) — Disse bestemmelser for mikronæringsstofgødning, der indeholder chelateret jern, bør opdateres i tre henseender. For det første bør det gøres klart, at mindst 50 % af det vandopløselige jern skal være chelateret med de tilladte chelatdannere. For det andet bør det specificeres, at en tilladt chelatdanner kun kan nævnes i typebetegnelsen, hvis den chelaterer mindst 1% af det vandopløselige jern. For det tredje bør referencen til europæiske stan- darder indsættes generelt for at give mulighed for anven- delsen af supplerende europæiske standarder. (4) — De kemiske navne på de tilladte chelatdannere, der er anført i punkt E.3.1 i bilag I til forordning (EF) nr. 2003/2003, betegner de forskellige isomerer af samme stof. Da der findes flere forskellige almindelig brugte (1) EUT L 304 af 21.11.2003, s. 1. Senest ændret ved Rådets forordning (EF) nr. 1791/2006(EUT L 363 af 20.12.2006, s. 1). nomenklaturer i det videnskabelige samfund for disse stoffer, er der risiko for forveksling. For at sikre en entydig identifikation af chelatdannerne bør de tilsva- rende CAS-numre (Chemical Abstracts Service of the American Chemical Society), som entydigt identificerer de forskellige isomerer af chelatdannere, oplyses for hver angivelse i det pågældende bilag. Derfor bør tre chelatdannerisomerer, som ikke entydigt kan identificeres med et CAS-nummer, udgå. (5) — Endvidere bør der anvendes en mere konsistent nomen- klatur for chelatdannere, og det bør præciseres tydeligere, at de tilladte chelatdannere også skal være i overensstem- melse med anden fællesskabslovgivning. (6) — Bilag IV til forordning (EF) nr. 2003/2003 indeholder detaljerede beskrivelser af de analysemetoder, der skal anvendes til måling af næringsstofindholdet i EF- gødninger. Det er nødvendigt at ændre disse beskrivelser for at få korrekte analyseværdier. (7) — Forordning (EF) nr. 2003/2003 bør derfor ændres i over- ensstemmelse hermed. (8) — Foranstaltningerne i denne forordning er i overensstem- melse med udtalelse fra det i henhold til artikel 32 i forordning (EF) nr. 2003/2003 nedsatte udvalg — UDSTEDT FØLGENDE FORORDNING: Artikel 1 1. — Bilag I forordning (EF) nr. 2003/2003 ændres som angivet i bilag I til nærværende forordning. 2. Bilag IV til forordning (EF) nr. 2003/2003 ændres som angivet i bilag II til nærværende forordning. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende.